Odločba Komisije

z dne 30. maja 1994

o podrobnih pravilih za uporabo Direktive Sveta 93/23/EGS glede statističnih raziskovanj o prireji in populaciji prašičev

(94/432/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 93/23/EGS z dne 1. junija 1993 o statističnih raziskovanjih, ki jih je treba izvesti o prireji prašičev [1], in zlasti členov 1(3), 2(2), 3(2), 6(1) in (2), 8(1) in (2) ter 10(3) Direktive,

ker so za izvedbo raziskovanj, ki jih določa Direktiva 93/23/EGS potrebne natančne opredelitve; ker to zahteva opredelitev kmetijskih gospodarstev, vključenih v raziskovanje; ker je prav tako treba določiti razrede velikosti čred in regije, za katere države članice zabeležijo rezultate raziskovanj v rednih časovnih presledkih; ker je potrebna enotna definicija mase klavnih trupov za namene statistike zakola;

ker se lahko v skladu z Direktivo 93/23/EGS državam članicam na njihovo zahtevo dovoli, da izvajajo aprilska in avgustovska raziskovanja v izbranih regijah, če ta raziskovanja zajemajo vsaj 70 % populacije prašičev; ker se prav tako lahko državam članicam, katerih populacija prašičev predstavlja le majhen odstotek skupne populacije Skupnosti, na njihovo zahtevo dovoli, da v celoti odpravijo aprilska in avgustovska raziskovanja, ali pa uporabijo regionalno razčlenitev pri končnih rezultatih aprilskega ali avgustovskega raziskovanja; ker se državam članicam na njihovo zahtevo lahko dovoli, da uporabijo upravne vire namesto statističnih raziskovanj pri določitvi populacije prašičev in predpisani razčlenitvi po razredih velikosti čred pri končnih rezultatih v sodih letih in/ali pri tistih, ki veljajo za določeni mesec v letu;

ker so države članice predložile vloge za zgoraj navedene vrste dovoljenja;

ker je treba Odločbo Komisije 76/805/EGS [2], kakor je bila nazadnje spremenjena z Odločbo 91/268/EGS [3], nadomestiti;

ker je ustrezno, da se določbe te odločbe začnejo uporabljati 1. januarja 1994, ko se začne uporabljati tudi Direktiva 93/23/EGS;

ker je ta odločba v skladu z mnenjem Stalnega odbora za statistiko kmetijstva,

SPREJELA NASLEDNJO ODLOČBO:

Člen 1

1. Za namene člena 2(2) Direktive 93/23/EGS "kmetijsko gospodarstvo" pomeni tehnično in gospodarsko enoto pod enim vodstvom, ki proizvaja kmetijske proizvode.

2. Raziskovanje iz člena 1(1) Direktive 93/23/EGS zajema:

(a) kmetijska gospodarstva s kmetijskimi zemljišči v uporabi 1 ha ali več;

(b) kmetijska gospodarstva z manj kot 1 ha kmetijskih zemljišč v uporabi, če je njihova proizvodnja do določene mere namenjena prodaji ali če njihova proizvodnja presega določene pragove zajetja.

3. Države članice, ki želijo uporabiti drugačen prag zajetja, pa to stopnjo določijo tako, da so izključena samo najmanjša gospodarstva in da skupaj izključena gospodarstva predstavljajo 1 % ali manj skupnega standardiziranega pokritja zadevne države članice v smislu Odločbe Komisije 85/377/EGS [4].

Člen 2

Teritorialne podrazdelitve iz člena 6(1) Direktive 93/23/EGS so določene v Prilogi I.

Člen 3

Razčlenitev, predvidena v členu 8(1) Direktive 93/23/EGS je določena v Prilogi II.

Člen 4

Masa klavnih trupov iz člena 10(1) Direktive 93/23/EGS je določena v Prilogi III.

Člen 5

1. V skladu s prvim pododstavkom člena 1(2) Direktive 93/23/EGS se državam članicam, naštetim v točki (a) Priloge IV, lahko dovoli, da izvajajo aprilska in avgustovska raziskovanja v izbranih regijah, če ta raziskovanja pokrivajo vsaj 70 % populacije prašičev.

2. V skladu z drugim pododstavkom člena 1(2) Direktive 93/23/EGS se državam članicam, naštetim v točki (b) Priloge IV, lahko dovoli, da v celoti odpravijo aprilska in avgustovska raziskovanja.

3. V skladu s tretjim pododstavkom člena 1(2) Direktive 93/23/EGS se državam članicam, naštetim v točki (c) Priloge IV, lahko dovoli, da uporabijo upravne vire namesto statističnih raziskovanj.

4. V skladu s členom 6(2) Direktive 93/23/EGS se državam članicam, naštetim v točki (d) Priloge IV, lahko dovoli, da uporabijo regionalno razčlenitev pri končnih rezultatih aprilskega ali avgustovskega raziskovanja.

5. V skladu s členom 8(2) Direktive 93/23/EGS se državam članicam, naštetim v točki (e) Priloge IV, lahko dovoli, da uporabljajo razčlenitev glede na razrede velikosti čred pri končnih rezultatih v sodih letih in/ali pri tistih, ki veljajo za določen mesec v letu.

Člen 6

Odločba 76/805/EGS se razveljavi.

Člen 7

Ta odločba se začne uporabljati 1. januarja 1994.

Člen 8

Ta odločba je naslovljena na države članice.

V Bruslju, 30. maja 1994

Za Komisijo

Henning Christophersen

Podpredsednik

[1] UL L 149, 21.6.1993, str. 1.

[2] UL L 285, 16.10.1976, str. 31.

[3] UL L 134, 29.5.1991, str. 49.

[4] UL L 220, 17.8.1985, str. 1.

--------------------------------------------------

PRILOGA I

Teritorialna podrazdelitev

Belgija: | Provinces/Provincies |

Danska: | — |

Nemčija: | Bundesländer |

Grčija: | Regije Službe za regionalni razvoj |

Španija: | Galicia Navarra La Rioja Aragón Cataluña Baleares Castilla y León Castilla-La Mancha Comunidad Valenciana Región de Murcia Extremadura Andalucía Druge Comunidades autónomas |

Francija: | Picardie, Nord-Pas-de-Calais Basse-Normandie, Haute-Normandie Pays-de-la-Loire Bretagne Poitou-Charentes Aquitaine Midi - Pyrénées Rhône-Alpes Auvergne Druge regije |

Irska: | — |

Italija: | Regioni |

Luksemburg: | — |

Nizozemska: | Provincies |

Portugalska: | Regiões |

Združeno kraljestvo: | Standard regions |

--------------------------------------------------

PRILOGA II

Razredi velikosti populacije prašičev

Kategorije | Število prašičev/imetnik | Številka imetnika | Žival 1000 | Plemenske svinje ≥ 50 kg/imetnik | Številka imetnika | Žival 1000 | Pitovni prašiči ≥ 50 kg/imetnik | Številka imetnika | Žival 1000 |

| | | | | | | | | |

I | 1-2 | 1-9 | | 1-2 | 1-9 | | 1-2 | 1-9 | | |

II | 3-9 | | | | 3-4 | | | | 3-9 | | | | |

III | 10-49 | | | | 5-9 | | | | 10-49 | | | | |

IV | 50-99 | | | | 10-19 | | | | 50-99 | | | | |

V | 100-199 | | | | 20-49 | | | | 100-199 | | | | |

VI | 200-399 | | | | 50-99 | | | | 200-399 | | | | |

VII | 400-999 | | | | 100-199 | ≥ 100 | | | 400-999 | | | | |

VIII | 1000-1999 | ≥1000 | | | 200-499 | | | 10001999 | | ≥ 1000 | | |

IX | 2000-4999 | | | ≥ 500 | | | 20004999 | | | |

X | ≥ 5000 | | | | | | | | ≥ 5000 | | |

| Skupaj | | | Skupaj | | | Skupaj | | |

--------------------------------------------------

PRILOGA III

Opredelitev mase klavnih trupov

Masa klavnega trupa je masa hladnega trupa zaklanega prašiča, bodisi v celoti ali razdeljena na pol vzdolž sredinske črte, po izpustu krvi in odstranitvi drobovja ter po odstranitvi jezika, ščetin, parkljev, spolnih organov, sala, ledvic in prepone.

--------------------------------------------------

PRILOGA IV

(a) Države članice, katerim je dovoljeno, da izvajajo aprilska in avgustovska raziskovanja v izbranih regijah

Francija

Italija

(b) Države članice, katerim je dovoljeno, da v celoti odpravijo aprilska in avgustovska raziskovanja

Grčija

Portugalska

Luksemburg

(c) Države članice, katerim je dovoljeno, da uporabijo administrativne vire namesto statističnih raziskovanj

April | Avgust | December |

(d) Države članice, katerim je dovoljeno, da uporabijo regionalno razčlenitev končnih rezultatov aprilskega ali avgustovskega raziskovanja

v aprilu | avgustu |

Nizozemska | |

(e) Države članice, katerim je dovoljeno, da uporabijo razčlenitev po razredih velikosti čred za končne rezultate v sodih letih in/ali za tiste, ki veljajo za določen mesec v letu

v sodih letih | v določenem mesecu leta |

Nemčija, | Danska junij |

| Nizozemska, maj |

--------------------------------------------------